ПРЕДПРИЯТИЕ ЗА ПРОИЗВОДСТВО НА БОИ И ДЕКОРАТИВНИ МАЗИЛКИ **MP**

Сборник от технически карти на линия „**СПЕЦИАЛНИ ПРОДУКТИ**”

ДАТА НА АКТУАЛИЗИРАНЕ: 18 ДЕКЕМВРИ 2006 Г.

|  |
| --- |
| **ТЕХНИЧЕСКА КАРТА НА АРТ. 0208**  **CRILELAST (КРИЛЕЛАСТ)** |

**Еластично филмово покритие, защитно, непромокаемо.**

ХАРАКТЕРИСТИКИ:

**CRILELAST** представлява покритие на основата на стироло-акрилна смола в дисперсия, много фини инертни пълнители, пигменти и специални добавки, способствуващи за осигуряването на повишена еластичност и водоотблъскващи свойства във времето. **CRILELAST** има копринено-матов външен вид и представлява еластичен филм, който не се влияе от напреженията, причинени от носещата основа, характеризира се с добра степен на сцепление и е дълготраен и устойчив на въздействието на климатичните промени и на слънчевите лъчи, притежава състав, устойчив на плесени, мухъл и водорасли. **CRILELAST** е на водна основа, безвреден е и не е запалим.

ОБЛАСТИ НА ИЗПОЛЗВАНЕ:

**CRILELAST** представлява продукт, предвиден за осигуряване на непромокаемост и консервация на тераси и покрития от битумни обшивки, етернит, пясъчник (керамика) и цимент, които са предмет на просмукване и разрушаване. **CRILELAST**, поради своите характеристики на повишена еластичност, не е подходящ за полагане по тераси, подложени на интензивно движение на хора по тях. Когато се армира с мрежа от фибростъкло, може да се използува за ремонт и защита на тераси, имащи динамични пукнатини и повреди.

НАЧИН НА ПРИЛАГАНЕ:

Необходимо е да се работи върху абсолютно суха и чиста носеща основа. Да се отстранят евентуалните незакрепени участъци и да се елиминират напълно евентуалните наличия на масла, мазнини, мъхове, водорасли и всякакви замърсявания, като се остържи, изчетка, а където е необходимо, да се измие с вода под високо налягане, като се използува и разтвор на киселинен измиващ препарат, след което да се слее само с вода. След около 48 часа от измиването, да се положи една ръка от **RESINPOL** в обилно количество до пълното насищане, с цел да се укрепи носещата основа и да се гарантира добра степен на сцепление. След около 24 часа, да се нанесе **CRILELAST**, така както е или разреден с вода, максимум до 5 – 10 % за първата ръка и до 0 – 5 % за втората ръка. Продуктът се разнася с помощта на валяк или с апаратура за безвъздушно пръскане в две ръце, като между тях се оставят поне 4 – 6 часа, като се спази разходна норма от 250 – 300 ml/m2 за ръка. В случай на повредени носещи основи, да се постави върху първата ръка докато е прясна, мрежа от фибростъкло, след което да се пристъпи към полагането на още две ръце. Да се избягва нанасянето на продукта в неблагоприятни условия на околната среда. Да се защити положения слой от дъжд за около 24 – 36 часа. Евентуални зацапвания се отстраняват веднага с помощта на вода.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят повърхностите от силен дъжд през времето, необходимо за пълното изсъхване на продукта.**
* **В случай на полагане върху подове, пълната устойчивост на вървене отгоре се достига след поне 48 часа от нанасянето на продукта.**
* **Да се осигурят скелета, така че да се гарантира непрекъснатост на операцията до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Веднага след употреба, инструментите да се измият с вода.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно (без полепване на прах) – за 1-2 часа, сухо на пипане – след около 4 часа, в дълбочина – за 12-24 часа.

**РАЗХОДНА НОРМА:** 0.250 – 0.300 l/m2 за ръка

**ВИД НА ИЗСЪХНАЛИЯ ФИЛМ:** сатенен матов

**РАЗРЕДИТЕЛ:** вода

**ОПАКОВКА:** 14 l и 4 l

**СПЕЦИФИЧНО ТЕГЛО:** 1.250 ± 0.05 kg/l

**СУХ ОСТАТЪК В ОБЕМ:** 54,6 %

**ЦВЕТОВЕ:** Бяло, **“I Сolori del Colore”** 210 цвята

**Класификация в съответствие със Законодателно постановление No 161 от 27.03.2006 г.:**

с) бои за външни стени с минерална носеща основа;

Гранични стойности на емисии от органични летливи съставки (C.O.V.) в g/l:

от 01.01.2007 г. = 75 g/l

от 01.01.2010 г. = 40 g/l

Максимална стойност на емисии от органични летливи съставки (C.O.V.) в продукта:

35 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica